45 35 Ongepaste review?
Luisterboek € 15,99 Luisterboek in Kobo Plus Gratis voor abonnees Hardcover € 19,99
BB-literair Het geluid van bloemen 1939-1945 Guido se Tamatiebredie – Die Carbs Is Weer Hollands
Julie 30, 2019 Julie 30, 2019 ~ Die Carbs is weer Hollands
My nooi is in ’n nartjie, my ouma in kaneel…Die wonderlike ding van kos is dat dit die herinnering van ons afgestorwene geliefdes laat voortleef. My pa se ma is in hoenderpastei en my ma se ma is in broccolli hoender. My stiefouma leef voort deur die kostradisies wat sy aan my stiefpa oorgedra het.
Haar naam was Alassandra Pallavicini, ŉ vuurige Italianer van ’n voormalige-bloubloedfamilie. Sy het met ŉ Suid-Afrikaanse man na die Tweede Wêreldoorlog weggeloop en in die Kaap kom woon. Saam met haar het sy die Italiaanse kombuis gebring. My stiefpa, Guido, het by haar geleer hoe om die perfekte gnocchi te maak en met gevolg vir my in ’n absolute gnocchi-snob verander.
Winter is in ons huis gekenmerk deur Guido se tamatiebredie – die mees no fuss tamatiebredie wat jy sal kan vind. Dit wil sê geen room, wyn, of onnodighede nie, hoewel, volgens Allasandra is Tassenberg die beste wyn waarmee jy kan kook. Los die fêncy Pinotage vir die tafel, en gooi ŉ blend in jou bredie.
Ter ere aan Guido (sommer so op die nippertjie van sy verjaarsdag) en sy Italiaanse ma het ek sy tamatiebredie aangedurf met ŉ Italiaanse twist: gnocchi in plaas van aartappels.
1 kg potjiekos-beef
2 blikkies geskilde Italiaanse tamaties
2 uie opgekap
1 potjie tamatiepuree
2 groot aartappels, geskil en gesny
Gnocchi, gekoop of selfgemaak
Gooi olyfolie in ŉ pot en braai die opgekapte uie en knoffel tot goudbruin.
Voeg die vleis by en braai vir 5 min.
Voeg die tamaties, tamatiepuree en suiker by. Gooi dan die aftreksel by en roer.
Plaas die aartappels en lourierblare in die pot en laat dit prut vir 20 min.
Laat die oornag staan.
Plaas gnocchi in ŉ pot kokende water. Sodra die gnocchi na boontoe begin dryf, dan is dit gereed.
Verhit die tamatiebredie op die stoof en voeg ŉ koppie kookwater by.
Skep die gnocchi oor in die pot waarin die bredie is.
Sit voor met basmati-rys en geniet.
Posted in Afrikaans, food	AfrikaansAfrikaanse kosAfrikaanse resepteAfrikaanse skryweDie carbs is weer hollandsDie Kaap Is Weer HollandsFoodiegnocchipotjiekosSouth AfricaSouth African foodTamatiebredieTravelwinterkos
‹ PreviousJapie se Gunsteling
3 thoughts on “Guido se Tamatiebredie”
Julie 30, 2019 om 5:01 vm
Die tamatiebredie lyk heerlik.
Julie 30, 2019 om 5:29 nm
Baie dankie, dit was inderdaad lekker!
Augustus 6, 2019 om 7:07 nm
Ek onthou die kommentaar van ‘n klein dogtertjie wat een aand uitgebulder het, ” ek wil nie jou loskos hê nie, ek wil Guido se potkos hê”, die einste tamatiebredie pot! ❤️❤️❤️